stanford-oval/wikipedia huggingface dataset:
יהודה מאיר למברט
הערות שוליים

↑  חיים ברקוביץ, מסורת ומהפכה: תרבות יהודית בצרפת בראשית העת החדשה (מרכז זלמן שזר לתולדות ישראל, ירושלים תשס"ז), עמ' 170.
↑  ברקוביץ, מסורת ומהפכה, עמ' 210.
1 2  אגרת של הרב קליין לרב עזריאל הילדסהיימר, הודפסה בידי שמעון שוורצפוקס, "שלוש תעודות מחיי הקהילות היהודיות באלזאס-לורן (לותרינגיה)", מיכאל ד (תשל"ו), עמ' כח–לא, באתר אוצר החכמה.
↑  משה קטן, "הרב שלמה זאב קליין זצ"ל (תקע"ה–תרכ"ח): תולדותיו וכתביו", המעין ל [ג] (ניסן תש"ן), עמ' 12, באתר אוצר החכמה (צפייה חופשית – מותנית ברישום). על האספה בכלל ראו גם ברקוביץ, מסורת ומהפכה, עמ 298–302.
↑  עיינו עליו ב"למברט, מאיר", האנציקלופדיה העברית (כרך כא), חברה להוצאת אנציקלופדיות, תשכ"ט, עמ' 902
↑  ברקוביץ, מסורת ומהפכה, עמ' 282–284.
↑  ברקוביץ, מסורת ומהפכה, עמ' 286–287, ושם עמ' 296–297. הכרוז עצמו נדפס ב-Archives Israelites‏ 7 (1846), עמ' 282–282.
↑  ברוך ליב צייטלין, חזות קשה, פריס תר"ו, באתר אוצר החכמה.
↑  הרב שלמה זאב קליין, מענה רך על חזות קשה, מילהויזן תר"ו, באתר היברובוקס.
↑  חיים ברקוביץ, מסורת ומהפכה, עמ' 311–313; הנ"ל, "טקס, מהפכה וזהות: תמורות במשמעות הדת אצל יהודי צרפת במעבר מתקופת 'המשטר הישן' לתקופה שלאחר המהפכה", בתוך אריק כהן (עורך), יהדות צרפת: בין ייחודיות לאוניברסליות בעת החדשה ובזמננו, אוניברסיטת בר-אילן, רמת גן 2015, עמ' 33.
| --- | --- |
בקרת זהויות :  NLI: 987007264279005171  PLWABN: 9810652386605606  GND: 139754695  LCCN: no2003007760  SUDOC: 117390224  VIAF: 102605594   WorldCat (עם VIAF): 102605594
משה לוין (רב)

| --- | --- |

 לידה:  תרס"ז
 פטירה:  ה'תשל"ז (בגיל 70 בערך)
 השכלה:  ישיבת אוהל תורה  ישיבת ראדין  היכל התלמוד 
 צאצאים:  עמיהוד לוין 
 
הרב משה לוין (תרס"ז, 1907 – ה'תשל"ז, 30 במאי 1977) היה הרב הראשי האשכנזי של נתניה משנות ה-50 של המאה ה-20. קודם לכן כיהן כרב המושב בלפוריה.
תולדותיו

נולד בעיירה דרעוונא שבליטא. למד בישיבת ברנוביץ' אצל הרב אלחנן וסרמן, בישיבת ראדין ובישיבת מיר. בשנת 1935 עלה לארץ ישראל ולמד בכולל היכל התלמוד בתל אביב. נישא לאסתר, בתו של הרב אליהו אפשטיין, רבו של המושב בלפוריה. חתנו השני של הרב אפשטיין היה דוד מלמד, אביו של הרב זלמן מלמד.
בשנת 1938, לאחר פטירת חותנו התמנה הרב לוין לשוחט ורבה של בלפוריה. בתחילת 1947 מונה לרב של קריית חיים.
בשנת 1953 עבר לכהן כרב בנתניה לצידו של הרב דוד שלוש. הרב לוין היה מינוי של המועצה הדתית של נתניה, לאחר שרב העיר, הרב אברהם ורנר סירב לשתף פעולה עם המועצה הדתית. בפועל כיהן הרב לוין כרב העיר מטעם המועצה הדתית ומסוף שנות ה-50 הופיע שמו של הרב לוין בעיתונות עם התואר "רבה של נתניה" במקביל למתן כינוי זה לרב ורנר.
הקים את ישיבת תפארת נתניה, בראשה עמדו הרבנים שמעון משה דיסקין וצבי פרידמן. כמו כן עמד בראשות כולל שהקים בעיר. פרסם מאמרים תורניים בכתבי עת שונים ובהם ב"שבילין". במקביל לימד תלמוד בתיכון הדתי בעיר.
בשנת 1960, על רקע סכסוך בין משרד הדתות והמועצה הדתית לבין הרב ורנר, מונה על ידי הרב יצחק נסים לרב הראשי של נתניה, מינוי שלא הוכר על ידי שר הדתות. עם השנים הוכר מעמדו כרב העיר האשכנזי.
נפטר בשנת תשל"ז, 1977.
צאצאיו

בפטירתו בשנת 1977 נכתב שהוא השאיר שלושה בנים, כולם רבנים, שניים בארצות הברית, ושתי בנות.
בנו הרב אליהו לוין משמש כראש כולל ללימודי חושן משפט ואבן העזר בעיר לייקווד שבניו ג'רזי שבארצות הברית. התפרסם כראש בית הדין המיוחד שהתיר כמה מעגונות אסון התאומים.
בנו, הרב עמיהוד לוין, שימש כראש "בית המדרש הגבוה לתורה תפארת נתניה יד משה" (הנקרא על שמו) וכרבה של הקהילה החרדית "מנין אברכים" בנתניה. הוציא לזכרו את כתב העת התורני "אורייתא". בשנת 2011 ההדיר והוציא מחדש את הספר "אלה מסעי" המתאר את מסע הרבנים במושבות בשנת תרע"ד. נפטר בב' בתמוז ה'תשפ"ג.
בתו, אלישבע, נישאה לרב פרופ' משה מרדכי טרופ, פרופסור לביוכימיה באוניברסיטת בן-גוריון, נכדו של הרב נפתלי טרופ ובנו של הרב ראובן טרופ. כתב את הספר "חידת הקיום" על תורת האבולוציה. בנם הרב אביעד טרופ משמש כראש ישיבה בשכונת הר נוף בירושלים, מחבר סדרת ספרי "ודברת בם". בן נוסף הוא הרב אברהם ישעיהו טרופ, מחבר ספרי "דעה את ה'" ו"צופן ימי עולם".
בתו מרים הייתה נשואה לרב מרדכי שטרנברג, ראש ישיבת הר המור.
הנצחתו

לאחר מותו נקרא על שמו רחוב בנתניה.
בביתו של הרב לוין פועל "מרכז תורני בית הרב".
הערות שוליים

↑  הרב מ. לוין רבה החדש של קרית חיים, הצופה, 8 באפריל 1947
↑  עפולה, הצופה, 24 באוגוסט 1938
↑  רב בקרית חיים, משמר, 13 בינואר 1947
↑  רבנים חדשים ביישובי הארץ, הצופה, 12 במרץ 1953
המועצה הדתית - המרכז הרוחני של נתניה, הצופה, 15 באוקטובר 1954
↑  יהושע ביצור, הרב המורד של נתניה, מעריב, 1 ביולי 1957
↑  נחנך בית הכנסת "פורת יוסף" באחד מאגפי בית זאב בנתניה, חרות, 10 ביוני 1959
↑  ר' בנימין לוטמאן ז"ל, הצופה, 27 במאי 1962
↑  החיים הדתיים בעיר היהלומים והקייט, הצופה, 28 בספטמבר 1962
↑  נתניה - מינויים סותרים, מעריב, 15 בספטמבר 1960
↑  שלמה יהושע, נכשל נסיונה של המועצה הדתית בנתניה להדיח את רב העיר, חרות, 18 בספטמבר 1960
↑  הוכנסו ספרי תורה להיכל "ישיבת ראדין" שבנתניה, הצופה, 20 בדצמבר 1965
1 2  מת הרב משה לוין — רבה של נתניה, מעריב, 31 במאי 1977
↑  לאחר מחלה קשה: נפטר רב הקהילה ובנו של רב העיר, באתר המחדש
↑  אישים ומוסדות, הצופה, 19 בספטמבר 1960
↑  שכונות, רחובות ואתרים, אתר עיריית נתניה
טום וג'רי (סרט, 2021)

| --- | --- |

כרזת הסרט הרשמית
 מבוסס על:  "טום וג'רי" מאת ויליאם האנה וג'וזף ברברה
 בימוי:  טים סטורי
 הופק בידי:  כריסטופר דה פריה
 עריכה:  פטר ס' הליוט 
 שחקנים ראשיים:  קלואי גרייס מורץ מייקל פניה קולין ג'וסט
 מוזיקה:  כריסטוף בק, כריסטופר לנרץ 
 צילום:  אלן סטיוארט
 מדינה:  ארצות הברית ארצות הברית
 חברת הפקה:  Warner Animation Group
 חברה מפיצה:  אולפני האחים וורנר
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 26 בפברואר 2021 ישראל 24 ביוני 2021
 משך הקרנה:  101 דק' 
 שפת הסרט:  אנגלית
 סוגה:  סרט מונפש למחצה, סרט בסוגת ספרות עלילה ספקולטיבית, סרט קומדיה, סרט לכל המשפחה 
 מקום התרחשות:  ניו יורק 
 www.tomandjerrymovie.net
 דף הסרט ב־IMDb
 
טום וג'רי (באנגלית: Tom & Jerry) הוא סרט קולנוע אמריקאי המשלב בין לייב אקשן להנפשה המבוים על ידי הבמאי טים סטורי.
הסרט עלה לאקרנים ב-26 בפברואר 2021.
עלילה

טום החתול נזרק מהבית על ידי בעליו, לאחר שנכשל פעמים רבות בעבודתו כחתול בית ואין לו מקום לחיות עם יריבו ג'רי העכבר, אשר נשאר ללא מזון. כעת חסרי בית, החתול והעכבר ננטשו ברחובות והחליטו לעשות הפסקת אש ביניהם, ואז התפצלו כדי לצאת להתחלה חדשה בחייהם. השניים הגיעו למנהטן, ניו יורק, שם ג'רי גילה שהעיר גדולה ובעלת מלון מפואר, גרם לכל מיני צרות בזמן שצוות המלון מתכונן לאירוע החתונה בין החתן בן והכלה פריטה. מנהל המלון מר דוברוס הטיל משימה על קיילה, עובדת חדשה וצעירה במלון, להיפטר מג'רי. מאוחר יותר קלי מצאה את טום ושכרה אותו כדי לתפוס את ג'רי, לקרב הבלתי פוסק שלהם.
צוות השחקנים

קלואי גרייס מורץ - קיילה
מייקל פניה - טרנס
קן ג'ונג - ג'קי
קולין ג'וסט - דוויין
רוב דלאני - דוברוס
פלאבי שארדה - פריטה
פטסי פראן - בן
צוות השחקנים > מדבבים

וויליאם האנה ומל בלאנק - טום (ארכיון)
האנה, בלאנק וג'ון פוראי - ג'רי (ארכיון)
ניקי ג'אם - בוץ'
ליל ריי האוורי
צוות השחקנים > מדבבים בעברית

מיה אלון - קיילה
גילן שחף - טרנס
מונה מור - פריטה
גיא זיידמן - בן
צביקה פורמן - מר דוברו
יובל גרבש - קמרון
שחר קדוש - ג'וי
יולי סקר - השף ג'קי
מתי אטלס - גאווין / לייטנינג
מיה יוהנה מנחם - לינדה פריבוטום
גדי לוי - ספייק / מלקולם / דמויות שונות
גלעד קלטר - בוץ' / דמויות שונות
ערן מור - סיסיל / מיטהד
אורי זלצמן - שטן כתף / מלאך כתף
יובל בינדר - עכברוש / יונה / דמויות שונות
הפקה

באוקטובר 2018, הוכרז כי הבמאי טים סטורי יביים סרט לייב אקשן משולב בהנפשה שיתבסס על דמויתיהם של טום וג'רי עבור אולפני האחים וורנר, שצילומיו יחלו במהלך שנת 2019. דווח שסטורי ניהל דיונים עם בכירים באולפני האחים וורנר על סרטים אותם הוא יהיה מעוניין לביים. כאשר החלו תוכניות להפקת סרט על טום וג'רי, סטורי הזכיר מיד את הערצתו לדמויות וכיצד הוא יאהב להתמודד עם האתגר שבהצגת סיפורם של טום וג'רי. במרץ 2019 דווח שזואי דויטש ואוליביה קוק מועמדות לגילום דמותה של קיילה, דמות ראשית "שמשתפת פעולה עם טום כדי לעצור את ג'רי השובב ולמנוע ממנה להרוס אירוע חשוב עבורה". בנוסף, יארה שאהידי, קלי מארי טראן, בקי ג'י ואיזבלה מרסד היו מועמדות לגילום דמותה של קיילה. באותו החודש, נודע כי האולפנים מעוניינים שפיטר דינקלג' יגלם את דמותו של טרנס, הבוס של קיילה והנבל האנושי של הסרט. באפריל, נודע כי קלואי גרייס מורץ נמצאת במגעים אחרונים על השתתפות בסרט. במאי 2019, מייקל פניה הצטרף לצוות השחקנים בדמותו של טרנס. ביולי 2019, הקומיקאי קולין ג'וסט הצטרף לצוות השחקנים.
צילומי הסרט החלו ביולי 2019 בליבסדן, אנגליה.
שיווק

ב-22 באוקטובר 2020, טים סטורי, במאי הסרט, אישר כי הטריילר לסרט יופץ ב-16 בנובמבר 2020. ב-25 באוקטובר, משתמש טוויטר צרפתי הדליף חלק מהטריילר ואת רשימת המדבבים לצרפתית של הסרט.
הפצה

במקור הסרט התעתד לעלות לאקרנים ב-16 באפריל 2021. מאוחר יותר, תאריך עלייתו של הסרט לאקרנים הוקדם ל-23 בדצמבר 2020, אך בסופו של דבר תאריך עלייתו לאקרנים נדחה ל-5 במרץ 2021, בעקבות מגפת הקורונה.
הערות שוליים

↑  Kroll, Justin (October 15, 2018). "'Tom and Jerry,' 'Scooby-Doo' Movies Land Top Filmmaking Talent at Warner Animation (EXCLUSIVE)". Variety. Retrieved October 16, 2018.
↑  Shuler, Skyler (2019-03-08). "EXCLUSIVE: Warner Bros. Interested In Zoey Deutch And Olivia Cooke For A Role In The Live-Action 'TOM and JERRY' Film". That Hashtag Show. Retrieved 2019-03-10.
↑  TIM STORY’S ‘TOM AND JERRY’ EYEING PETER DINKLAGE FOR ANTAGONIST ROLE
↑  Exclusive: Chloë Grace Moretz to Star in WB’s ‘Tom and Jerry’ Movie
↑  Michael Peña Joins Hybrid ‘Tom & Jerry’ Movie At Warner Bros.
↑  ‘Saturday Night Live’s Colin Jost Joins Warner Bros’ ‘Tom And Jerry’
↑  "'Tom and Jerry' Enlists Cinematographer Alan Stewart ('Aladdin,' 'Toff Guys')". GWW. 2019-02-20. Retrieved 2019-03-10.
↑  Welk, Brian (March 12, 2019). "'Sesame Street' and 'Tom and Jerry' Films Set for Early 2021". TheWrap. Retrieved April 6, 2019.
↑  ‘Tom & Jerry’ Jumps To Christmas 2020, ‘The Witches’ Inches Up A Week Next Fall
↑  D'Alessandro, Anthony (12 ביוני 2020). "'Matrix 4' Moves To 2022, 'Godzilla Vs. Kong' Stomps To 2021 & More: Warner Bros. Release Date Change Friday". Deadline Hollywood. נבדק ב-12 ביוני 2020. {{cite web}}:  (עזרה)
↑  משק כנפי הקורונה: נדחו הפצות "וונדר וומן 1984" והסרט החדש של נולאן, באתר וואלה, 13 ביוני 2020
סמליל הסרט הרשמי, בו מופיעים דמויותיהם של טום וג'רי.
קירמיזי קסבה

| --- | --- |

קירמיזי קסבה. כאשר האפיק יבש מתאפשר מעבר רגלי לקובה.
 מדינה:  אזרבייג'ן אזרבייג'ן
 תאריך ייסוד:  1747
 גובה:  569 מטרים
 אוכלוסייה:  ‏
  ‑ בכפר:  3,557(בשנת 2012)
 קואורדינטות:  41°22′17″N 48°31′05″E﻿ / ﻿41.37144°N 48.51802°E﻿ / 41.37144; 48.51802 
 אזור זמן:  UTC+04:00
 he
קירמיזי קסבה (באזרית: Qırmızı Qəsəbə; ברוסית: Красная Слобода) הוא כפר במעמד עיר במחוז קובה שבאזרבייג'ן שכמעט כל תושביו הם יהודים.
אוכלוסיית הכפר מונה 3,557 תושבים נכון ל-2012. מלבד קריית יואל הוא היישוב היחיד בעולם מחוץ לישראל בו רוב מוחלט של התושבים יהודים.
הקמת היישוב

בעקבות המסע שערך שליט איראן נאדיר שאה לכיבוש הקווקז, הרס צבאו כפרים רבים בהם ישבו יהודים וטבח בתושביהם, שחלקם אף אולצו להמיר את דתם לאסלאם.פליטים יהודים רבים מכפרים אלו קיבלו מקלט בחנאות קובה (Quba).
הקהילות היהודיות, שהגיעו מאזורים שונים באזרבייג'ן, באיראן, בטורקיה ובדגסטן, הקימו יישובים קטנים לאורך גדת הנהר קודיאל (באזרית: Qudyal), מזרחית מקובה.
בשנת 1747, עם הירצחו של נאדיר שאה והתמוטטות השלטון המרכזי, התחזק כוחם של החאנים המקומיים. חוסיין עלי, החאן של קובה, ראה בעין יפה את התיישבותם של היהודים בסביבת קובה, בירתה החדשה של החנאות.
לאחר הירצחו של חוסיין עלי, המשיך בנו פתח-עלי חאן (Fath Ali Khan of Quba) במדיניות הסובלנית כלפי היהודים. בשנת 1765, הוא היקצה לקהילות שהתיישבו לאורך נהר קודיאל, אזור מיוחד מול היישוב קובה בו יהיו מוגנים מתקיפות ליליות ומשודדים ואף סייע בידם לעבור למקום המיועד. מעבר זה ערך שישה ימים.
היישוב החדש שהוקם קיבל את השם "הכפר היהודי" (Yevreyskaya Sloboda). היו בו שבע שכונות, כמספר הקהילות השונות שהתיישבו בו.
שכונת גוסאר הוקמה על ידי יהודי גוסאר (Qusar), שכונת קארצ'וג (Qarçoq) הוקמה על ידי יהודי דרבנד ,(Dərbənd) שכונת גילאקי הוקמה על ידי יהודי גילאן, השכונה המזרחית הוקמה על ידי יהודים שהגיעו מסביבת קובה ושכונת קולקט הוקמה על ידי יהודים שהגיעו מהיישוב קולקט (בפרסית: كلكت) שנמצא על חוף הים הכספי באיראן.
יהודים המשיכו להגיע לקירמיזי קסבה. מספר התושבים בשנת 1856 היה 3,000, בשנת 1873 היה 5,120, בשנת 1886 היה 1886 ובשנת 1916 הגיע לשיא של 8,400.
כל תושבי קירמיזי קסבה שייכים לעדת היהודים ההרריים. שפתם היא ג'והורי אך הם מדברים גם רוסית ואזרית.
במאה ה-18 כונה היישוב מפי תושבי המקום "ירושלים של הקווקז".
בשנות ה-90 של המאה העשרים תושבי המקום הצעה לקרוא ליישוב על שמו של פתח-עלי חאן, אך ההצעה לא התקבלה.
תיאור היישוב ותושביו

רחובות קירמיזי קסבה הוקמו במקביל לאפיק הנהר. הבתים הישנים יותר בנויים מלבנים וגגותיהם אדומים. לבתים קומה אחת או שתיים וחצרות פנימיים בהם המשפחות הקימו סוכות בחג הסוכות.
חלק מהבתים המפוארים יותר וכן בתי הכנסת נבנו על ידי האדריכל המקומי הלל בן חיים.
יהודי קירמיזי קסבה היו סוחרים ובעלי מלאכה ומילאו תפקיד חשוב בתעשיית אריגת השטיחים בקובה. חלק גדול מהנשים טוו וצבעו את הצמר בעצמן תוך שימוש בצבעים שהפיקו מתוך צמחים כגון פּוּאַת הַצַּבָּעִים (באנגלית: Common Madder, Dyer's Madder), עבור צבע אדום, ניל הצבעים (אינדיגו) לצבע כחול וזעפרן לצבע צהוב. שטיחים תוצרת קובה, בעלי מוטיבים יהודיים מוערכים מאוד בשוק.
תקופת השלטון הסובייטי

בין השנים 1920–1991 אזרבייג'ן הייתה חלק מבריט המועצות
שם הכפר שונה על ידי השלטון הסובייטי ל"כפר האדום" (ברוסית: Красная Слобода).
בשנת 1938, שליט ברית המועצות, סטלין, הגלה את הרבנים לסיביר וסגר את כל בתי הכנסת בעיירה. מבני בתי הכנסת שמשו כמחסנים, מפעלים ובתי מלאכה.
ב-18 באוקטובר 1991 פרסמה המועצה העליונה של אזרבייג'ן את הצהרת העצמאות של המדינה. אזרבייג'ן היא מדינה חילונית המאפשרת חופש פולחן לכל הדתות. בשל כך התחילו יהודי קירמיזי קסבה בשיקום המסורת היהודית.
קירמיזי קסבה במאה ה-21

העיירה אינה מספקת לתושביה מקומות עבודה לכן רבים בוחרים לעזוב, בעיקר לרוסיה, אך גם לארצות הברית, קנדה, גרמניה או ישראל. הם שולחים כסף לקרוביהם שנשארו בעיירה ואף מממנים בניית ושיקום מוסדות תרבות ודת, כגון שיקום בית הכנסת שש כיפות, הקמת מוזיאון יהודי ההרים והקמת מקווה חדש. ביניהם אפשר להזכיר את לב לבייב התומך בקהילת היהודים המזרחים ובבית חב"ד, האחים למשפחת זכרייב שהקימו את קרן הצדקה הבינלאומית "סטמאג" ואת גוד ניסנוב.
בקירמיזי קסבה פועלת ישיבה וקיים סניף מקומי של תנועת חב"ד החל משנת 1990. שלוחי חב"ד שמו להם למטרה להחזיר את תושבי העיירה לחיק היהדות אחרי שנים רבות של ניתוק מקהילות יהודיות אחרות בשל המדיניות האנטי-דתית של ברית המועצות.
בקירמיזי קסבה יוצא לאור עיתו מקומי בשם Birlik-Yedinstvo (אחדות) בשפות רוסית ואזרית אשר מופץ גם ברוסיה ובארצות הברית.
קירמיזי קסבה במאה ה-21 > בתי ספר

בשנת 2022 פעלו בקירמיזי קסבה בתי ספר יסודיים ושני בתי ספר תיכון.
תיכון מקיף מס' 1 על שם העיתונאי איסק חנוכוב, הוקם בשנת 1963 ולומדים בו תלמידים יהודים לצד תלמידים אזרים, רוסים ובני מיעוטים אחרים מהאזור. בבית הספר כ-300 תלמידים והלימודים מתנהלים בשפות רוסית ואזרית. בבית הספר חוגגים את חגי הדתות השונות - חג המולד, נורוז וראש השנה.
תיכון מספר 2 הוא בית ספר תיכון כללי.
שיעורי עברית נלמדים שעתיים בשבוע בבתי הספר היסודיים.
קירמיזי קסבה במאה ה-21 > בתי כנסת

בתקופת השיא פעלו בקירמיזי קסבה 13 בתי כנסת. בתי הכנסת היו סגורים בתקופת השלטון הסובייטי. עם קבלת עצמאותה של אזרבייג'ן, פעלו תושבי העיר בסיועם של אנשי עסקים, ילידי העיר שהיגרו למערב, לשיקום בתי הכנסת. שניים מתוך בתי הכנסת ששוקמו פעילים, ואחד הפך למוזיאון.
קירמיזי קסבה במאה ה-21 > בתי כנסת > בית הכנסת שש כיפות

בית הכנסת שש כיפות נבנה בשנת 1888 על ידי האדריכל המקומי הלל בן חיים. בתקופת השלטון הסובייתי הוסב למחסן ולסדנת תפירה. עבודות השיקום התחילו בשנת 1995 ביוזמתו של מרדכי אברמוב וסמיון ניסנוב. חנוכת בית הכנסת התקיימה באוקטובר 2001. השיפוץ הושלם בשנת 2005. בית הכנסת פעיל בשבתות ובחגים ובאופן מלא בחודשי הקיץ.
קירמיזי קסבה במאה ה-21 > בתי כנסת > בית הכנסת גיליאקי

בית הכנסת גיליאקי נמצא בשכונה בעלת אותו שם שהוקמה על קהילת יהודי גילאן. הוא נבנה בשנת 1896 על ידי האדריכל המקומי הלל בן חיים.
שמו של הלל בן חיים חקוק על חזית הלבנים של בית הכנסת ועל אבן הפינה חקוקה שנת הקמת בית הכנסת – 1896. על דלת הכניסה קבוע לוח נוסף המספר על בית כנסת שהוקם בשנת 1857. סבורים כי לוח זה נלקח מבית כנסת עתיק יותר של בני הקהילה. בית הכנסת פועל ברציפות מאז הקמתו.
בית הכנסת הוא מבנה מלבני בן קומה אחת הבנוי מאבנים לבנות. הגג המשופע מחופה ברעפי פח שטוחים כנהוג בבנייה המקומית. מאפיין חיצוני בולט של בית הכנסת הוא צריח נמוך, משושה, עליו כיפה שטוחה בראשה ניצב מגן דוד. בתוך הצריח, שדפנותיו שקופות, מוצבת מנורת שבעת הקנים.
כמו בכל בתי הכנסת באזרבייג'ן, אין בבית כנסת זה עזרת נשים. בעבר, נהגו הנשים לעמוד בחגים בחצר בית הכנסת. כיום אחדים מבתי הכנסת מאפשרים כניסת נשים לאולם התפילה.
בשנת 2000 עבר בית הכנסת שיפוץ שערך שנתיים, במימון קרן STMEGI. במהלך השיפוץ התגלתה באחד מקירות בית הכנסת גניזה ובה 50 ספרי תורה. סבורים שאלה ספרי תורה מכל בתי הכנסת בקירמיזי קסבה שנסגרו בפקודת ממשלת ברית המועצות בשנת 1930.
קירמיזי קסבה במאה ה-21 > בתי כנסת > בית הכנסת קארז'וג

בית הכנסת קארצ'וג (Karchog, Qarçoq) הוקם בשכונה באותו שם על ידי קהילת יהודי קארצ'וג שמקורה בדרבנד בסוף המאה ה-19. לאחר סגירתו בשנת 1930, בית הכנסת עמד נטוש. בשנת 2017 שוחזרו לפי התוכניות המקוריות חלקו החיצוני של הבניין עם החלונות המקושתים והכיפה המקורית. על מנת לאפשר הצגת מוצגים רבים נבנו בתוך הבניין שני מפלסים. במפלס התחתון יש חדר ישיבות, ספרייה.
קירמיזי קסבה במאה ה-21 > בתי הקברות

בקירמיזי קסבה יש שלושה בתי קברות העומדים על גבעה שצופה על העיירה. המצבות משקפות את המנהגים ואת המסורות השונות של הקהילות היהודיות המתגוררות בה כפי שהשתנו במהלך הדורות. הן נעות בין מצבות מפוארות משיש שחור בגובה אדם, למצבות פשוטות מאבן לבנה ולוחות זיכרון צנועים עם כיתוב מינימלי. אפשר למצוא אף קברים מסומנים על ידי מגן דוד בלבד, או לוח ללא כיתוב. המנהג הרוסי לחרוט את תמונת הנפטר על המצבה אומץ על ידי יהודי ההר למרות איסור מפורש שהוציא הרב חתם סופר במאה ה-19. על כל המצבות כתובות בעברית וברוסית.
מנהג מיוחד של יהודי קירמיזי קסבה הוא ביקור קברי בני המשפחה בט' באב.
קירמיזי קסבה במאה ה-21 > מוזיאון יהודי ההרים

מוזיאון יהודי ההרים בקירמיז קסבה הוא מרכז תרבותי חשוב המשמר את המורשת העשירה של קהילת יהודי ההר. במוזיאון מוצגים תלבושות לאומיות, תכשיטים, כלי פולחן, כתבי יד, ספרים ועתיקות מהמאה ה-19, המייצגים את המסורות וההיסטוריה של הקהילה. המוזיאון ממוקם בבית הכנסת קארצ'וג, בחירה סמלית המשקפת את חשיבותו הדתית וההיסטורית של המקום, ואת השיקום והשימור בית הכנסת.
הרעיון להקים את מוזיאון יהודי ההר נולד בשנת 2017, כאשר בית הכנסת קארצ'וג, שהיה נטוש במשך שנים רבות, נבחר לשמש כמבנה האדמיניסטרטיבי של המוזיאון. בית הכנסת שוחזר בהתבסס על סקיצות קודמות, ובכך הוחזר לחיים מקום תפילה מרכזי עבור הקהילה.
המוזיאון זכה לתמיכה של אנשי העסקים הרוסיים גוד ניסנוב, זרח אילייב וגרמן זאכרייב, וקרן STMEGI לקחה על עצמה את המשימה לספק למוזיאון מוצגים. קרן זו, הארגון הגדול ביותר המאגד את יהודי ההר בעולם, פנתה במהלך פיתוח המוזיאון לפזורה ולקהילות כדי למצוא עתיקות המייצגות את מורשת הקהילה.
במוזיאון ניתן למצוא תערוכה המציעה מבט רחב על המסורות, ההיסטוריה, והעיסוקים המסורתיים של יהודי ההר, לצד היסטוריה מקומית הקשורה ליישוב האדום. כמו כן, ישנה פינה מיוחדת המוקדשת לרבנים שפעלו בקווקז לאורך השנים, ופינה נוספת המוקדשת לגיבור הלאומי של אזרבייג'ן, אלברט אגרונוב, יליד באקו, בן למשפחה יהודית שעברה להתגורר בקירמיזי קסבה.
המבקרים במוזיאון יכולים ליהנות מסיורים מודרכים בשפות מקומיות וזרות, המאפשרים הבנה רחבה יותר של ההיסטוריה והתרבות של הקהילה.
הערות שוליים

↑  Vera B. Moreen, The Problems of Conversion among Iranian Jews in the Seventeenth and Eighteenth Centuries
↑  Visions of Azerbaijan Magazine ::: Jerusalem of the Caucasus, Visions of Azerbaijan Magazine (באנגלית)
↑  Valery Dymshitz, Expedition to Azerbaijan
↑  bluebirdmaps, The Mountain Jews of Azerbaijan, bluebirdmaps, ‏2017-11-22 (באנגלית)
↑  The Jewish Story of Guba, Azerbaijan | World Jewish Travel (באנגלית)
↑  The Jewish Story of Guba, Azerbaijan | World Jewish Travel (באנגלית)
↑  Discover the centuries-old culture of Mountain Jews in Azerbaijan | Euronews, web.archive.org, ‏2021-11-02
↑  Lee Gancman, A glimpse into Azerbaijan’s hidden all-Jewish town, www.timesofisrael.com (באנגלית אמריקאית)
↑  Visions of Azerbaijan Magazine ::: Jerusalem of the Caucasus, Visions of Azerbaijan Magazine (באנגלית)
↑  Qırmızı qəsəbə - Azərbaycanın dini və etnik tolerantlıq simvolu
↑  Qırmızı Qəsəbədə unikal məktəb
↑  Jewish Heritage in Azerbaijan - Quba
↑  Фонд СТМЭГИ объединяет горско-еврейских меценатов и тех, кому нужна помощь, STMEGI (ברוסית)
↑  Cинагога Гиляки - одно из старейших зданий Кавказа, STMEGI (ברוסית)
↑  Gilaki Synagogue | World Jewish Travel (באנגלית)
↑  God Nisanov, Historical Museum Opens in Krasnaya Sloboda, Medium, ‏2020-02-13 (באנגלית)
| --- | --- |
בקרת זהויות :  NLI: 987007431158305171  LCCN: no2016022933   WorldCat (עם LCCN): no2016-022933 
חנאות קובה
שטיח עם דמותו של משה רבנו מחזיק את לוחות הברית שנארג בקובה
מקווה האדמו"ר גרשון הושלם בשנת 2015
בית הכנסת גילאקי
סוגי המצבות בבתי הקברות
בית הכנסת קרצ'וג שהוסב למוזיאון יהודי ההרים
לואיז לומברד

| --- | --- |
אין תמונה חופשית
 לידה:  13 בספטמבר 1970 (בת 54) רדברידג', הממלכה המאוחדת 
 שם לידה:  Louise Marie Perkins 
 מדינה:  הממלכה המאוחדת 
 תקופת הפעילות:  מ-1988 
 מקום לימודים:  סיינט אדמונדס קולג', קיימברידג'  Trinity Catholic High School, Woodford Green  אוניברסיטת קיימברידג' 
 מספר צאצאים:  2 
 פרופיל ב-IMDb
 
לואיז מריה פרקינס (באנגלית: Louise Maria Perkins; נולדה ב-13 בספטמבר 1970) הידועה בשם המקצועי לואיז לומברד (באנגלית: Louise Lombard) היא שחקנית אנגלייה. היא מוכרת מהופעותיה בתפקיד אוונג'לין אליוט בסדרת הדרמה של ה-BBC "בית אליוט" (1991–1994), ובתפקיד סופיה קרטיס בדרמה "CSI: זירת הפשע" (2004–2011).
ראשית חייה

לומברד נולדה ברדברידג' שבלונדון. היא החמישית במשפחה בת שבעה ילדים.
כשהייתה בת שמונה החלה ללמוד משחק. היא למדה בבית הספר הקתולי "Trinity Catholic High School" ועברה שם את מבחני O Level. אחר כך למדה ספרות אנגלית באוניברסיטת קיימברידג'.
קריירה

תפקידה הידוע ביותר של לומברד הוא אוונג'לין אליוט בסדרת הדרמה "בית אליוט" משנות התשעים של המאה העשרים. הפריצה הגדולה שלה הייתה בסדרה "צ'אנסר" בכיכובו של קלייב אוון. אחר כך כיכבה בסדרה "Bodyguards", בסרט הטלוויזיה "מטרופוליס", ובסרטי קולנוע בהם "Gold in the Streets", סרט הפשע "My Kingdom" והסרט "אחרי הגשם".
ב-1994 נכללה לומברד ברשימת "50 האנשים היפים ביותר בעולם" של מגזין פיפל. בשנים 1998 עד 2000 עשתה הפסקה בקריירה שלה כדי ללמוד ספרות אנגלית באוניברסיטת קיימברידג'.
ב-1998 כיכבה לומברד בסרט הפולחן "אגדת המומיה", וב-1999 שיחקה בסרט "אסתר" יחד עם פ. מארי אברהם. עוד באותה שנה כיכבה בסרט "After the Rain" יחד עם אריון באקארי, פול בטאני ופיטר קרומאק.
ב-2004 הופיעה לומברד בסרט "ים של אש" (Hidalgo). בנובמבר אותה שנה החלה להופיע מדי פעם בסדרת הטלוויזיה CSI בעונות החמישית והשישית. הופעתה הראשונה הייתה בפרק 7 בעונה החמישית בתפקיד סופיה קרטיס, חוקרת זירת פשע שאחר כך הופכת לבלשית. בספטמבר 2006 בפרק הראשון של העונה השביעית הפך תפקיד של לומברד לקבוע בסדרה, והיא המשיכה לשחק בו עד לסיום העונה. בספטמבר 2007 הופיעה לומברד בפרק הראשון בעונה השמינית של הסדרה כשחקנית אורחת.
ב-2009 שיחקה לומברד בפרק פיילוט של הסדרה "NCIS: לוס אנג'לס" ששודר במהלך העונה השישית של הסדרה הראשית "NCIS". היא גילמה את דמות הסוכנת לארה מייסי האחראית על המשרד לפרויקטים מיוחדים בלוס אנג'לס.
לומברד חזרה להופיע בסדרה "CSI: זירת הפשע" בעונה ה-11 בפרק "Father of the Bride" ששודר ב-28 באפריל 2011. דמותה בסדרה הועלתה בדרגה.
ב-2014 כיכבה לומברד בפרק פיילוט של הסדרה הפוסט אפוקליפטית "The Lottery" של רשת לייפטיים (אנ').
חיים אישיים

ב-1998 התחתנה לומברד עם ג'ון סטיבן ממנו התגרשה. לבני הזוג נולדו שני ילדים אלחנדרו ורפאלה. היא נשואה לאלחנדרו סול.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 |  | Twice Upon a Time |  |  |
| 1998 |  | Gold in the Streets | מרי |  |
| 1998 | אגדת המומיה | Tale of the Mummy | סמנתה טורקל |  |
| 1999 | אחרי הגשם | After the Rain | אמה |  |
| 2001 |  | Diggity's Treasure | רייצ'ל בלקמון |  |
| 2001 |  | My Kingdom | קאת' |  |
| 2002 |  | Claim | אלן ברצ'מן |  |
| 2004 | ים של אש | Hidalgo | ליידי אן דבנפורט |  |
| 2004 | מספר אישי | Countdown | קתרין סטון |  |
| 2011 |  | Un Africain en hiver | מאדאם דוזין |  |
| 2020 | אחרי שהתנגשנו | After We Collided | טריש דניאלס |  |
| 2021 | אחרי שנפלנו | After We Fell | טריש דניאלס |  |
| 2022 | אחרי ש... הגענו לסוף הטוב | After Ever Happy | טריש דניאלס |  |
| 2023 | אחרי ש...הכל נגמר | After Everything | טריש דניאלס |  |
| 2023 | אופנהיימר | Oppenheimer |  |  |